Цонка Илиева
Изповед

chitanka.info

Нещо взех да си задавам

труднички въпроси.

Май ще трябва да повярвам —

щъркел ме е носил.

Уж добра съм, а пък често

думи зли изливам.

Уж врага си ненавиждам,

а ми става грижа.

Уж все другите осъждам,

а във мене — пъкъл.

И за всички чужди грешки

ври сърцето в мъка.

Даже, хващам се, че питам

где ми е сърцето:

дали вдясно или в ляво?

Ако под небето

има други безконтурни —

стих-обява давам:

Да ми се обадят. Сутрин

спокойна да ставам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.